ટેલિવિઝન ફૂટેજમાં જોવા મળે છે કે ઓકાયામા પ્રિફેક્ચરના રહેણાંક વિસ્તારમાં મોટું સરોવર હોય એમ પાણી ભરાયું છે. સ્થાનિક લોકો પોતાના ઘરોની છત પર અને બાલ્કનીઓમાં બચવા માટે પહોંચી ગયા છે અને કોઈ હેલિકોપ્ટર નીકળે તો ખુદને બચાવી લેવા માટે ચિંતાતુર રીતે હાથ હલાવીને તેમનું ધ્યાન ખેંચવા પ્રયાસો કરે છે. પૂરમાં ફસાયેલા લોકોને બચાવવા માટે મિલિટરી પણ મદદે આવી છે. આ ઉપરાંત સેલ્ફ ડિફેન્સ ફોર્સિસ, પોલીસ તથા ફાયરફાઈટર્સના ૪૮૦૦૦ સભ્યો બચાવ કામગીરીમાં તૈનાત થયા છે.